मोहल्ला स्वच्छता समिति से जुड़े 408 कर्मचारियों के संविदा में समायोजन की मांग के समर्थन में सफाई कर्मचारियों की हड़ताल नौवें दिन भी जारी रही। वहीं, कूड़ा नहीं उठने के कारण अब संक्रामक बीमारियां फैलने का खतरा मंडराने लगा है। शासन और प्रशासन के तमाम प्रयासों के बाद भी सफाई कर्मचारी हड़ताल से पीछे हटने को तैयार नहीं हैं। लिहाजा गंदगी से आजिज आकर शहरवासियों ने अब सफाई की कमान अपने हाथों में ले ली है।